FİFA Klublararası Dünya Çempionatı 2000
2000 FİFA Klublararası Dünya Çempionatı —kişilər arasında futbol klubların yarışdığı ilk FİFA dünya çempionatı. Turnir 2000-ci il yanvarın 5-dən 14-dək Braziliyada baş tutdu. Futbolun beynəlxalq idarəedici orqanı kimi FIFA 8 iyun 1999-cu ildə dörd namizəd arasında Braziliyanı ev sahibi ölkəsi kimi seçdi. Püşkatma 14 oktyabr 1999-cu ildə Rio-de-Janeyrodakı Kopakabana Peles məkanında keçirildi. Bütün matçlar ya Rio-de-Janeyronun Marakana, ya da San Paulonun Morumbi stadionlarında keçirilirdi.